section_heading: SAD
paragraph_text: Tokom 1960-ih, Sjedinjene Države su imale desetak MiG-21 aviona koji su dobiveni iz različitih izvora. Iako su ti podaci vojna tajna, procurila je informacija da je šest MiG-21F-13 od Alžira sletjelo u egipatsku zračnu bazu. Naime, Alžir je tada Egiptu "posudio" svoje MiG-21 lovce za potrebe Šestodnevnog rata protiv Izraela. Nakon što je tu zračnu bazu zauzela izraelska vojska, četiri MiG-21 aviona je poslano u SAD.